གཏེར་ཆོས་གཞན་ཐོབ་པའི་བརྒྱུད་ཡིག། ཨེ་མ་གསེར་གྱི་པདྨའི་མངལ། །སྨིན་ལས་ཚངས་པ་གསར་པ་ཞིག །འཇིག་རྟེན་ཕན་བདེའི་འབྱུང་གནས་སུ། །བྱོན་ལ་དད་པས་ཕྱག་འཚལ་ལོ། །འདིར་སློབ་དཔོན་ཆེན་པོ་པདྨ་སམྦྷ་ཝ་ཞེས་བྱ་བ་སངས་རྒྱས་ཀུན་གྱི་སྤྱི་གཟུགས་པ་དེས་དངོས་ཀྱི་གདུལ་བྱ་རྣམས་ལས་མཆེད་པར་མི་འོས་ནས་སྦས། མ་འོངས་པ་དག་གི་བསོད་ནམས་ཀྱི་ཉོས་པས་སྤྱད་ཆོག་པ། གང་གི་དངོས་སློབ་དེ་དག་གི་སྤྲུལ་པའི་སྐུ་དེ་དང་དེ་ལ་འདོན་པར་གདམས་པ་དག་ལས་ཉུང་ཤས་ཞིག་ཐོས་པར་བགྱིས་པ་ནི། གཏེར་བཏོན་གྲུབ་ཐོབ་དངོས་གྲུབ་ཏུ་གྲགས་པ་དང་མངའ་བདག་ཁྲི་སྲོང་ལྡེ་མཚན་གྱི་སྤྲུལ་པའི་སྐུ་ཉང་ཉི་མ་འོད་ཟེར་གྱིས་བཏོན་པའི་སྤྱན་རས་གཟིགས་ཀྱི་ཆོས་སྡེ། རྒྱལ་པོ་བཀའ་འབུམ་དུ་གྲགས་པའི་དབང་ལུང་དཔེ་མཁྱུད་དུ་མ་ལུས་པ་ཚང་བར་ཐོབ་པའི་བརྒྱུད་པ་ནི། ཆོས་སྐུ་སྣང་བ་མཐའ་ཡས། ལོངས་སྐུ་ཐུགས་རྗེ་ཆེན་པོ། སྤྲུལ་སྐུ་སྲོང་བཙན་སྒམ་པོ། ཨུ་རྒྱན་པདྨ་འབྱུང་གནས། གཏེར་བཏོན་དངོས་གྲུབ། མངའ་བདག་མྱང་། སྲས་མི་བསྐྱོད་རྡོ་རྗེ། ཤཱཀྱ་བཟང་པོ། ལྷ་རྗེ་དགེ་འབུམ། སངས་རྒྱས་ལྕམ་མོ། །གྲུབ་ཐོབ་སྨུ་སྒོམ། མཐའ་བཞི་བྱ་བྲལ། བསོད་ནམས་སེང་གེ བཀྲ་ཤིས་རྒྱལ་མཚན། འཕགས་པ་ནོར་བཟང་། སངས་རྒྱས་སྐྱབས། ཆོས་རྗེ་གངས་པ། མཁས་བཙུན་ཆོས་རྗེ། རས་ཆེན་དཔལ་འབྱོར་བཟང་པོ། །དྲན་མཆོག་ཤེས་རབ་དབང་པོ། གོང་མ་ཆོས་ཀྱི་གྲགས་པ། ཀུན་སྤངས་སྒྱུ་མའི་གར་མཁན། པདྨ་དཀར་པོ་ལའོ། །ཡང་། འཕགས་པ་ནོར་བཟང་ནས། བྱང་ཆུབ་བཟང་པོ། དཔལ་ལྡན་གྲགས་པ། འཕགས་མཆོག་ཆོས་རྗེ། སྐུ་ཞང་ཀུན་དགའ་སྙིང་པོ། དུས་ཞབས་པ་ཤཱཀྱ་དབང་ཕྱུག གོང་མ་ཆོས་ཀྱི་གྲགས་པའམ། ཡང་ན། བཀྲ་ཤིས་རྒྱལ་མཚན་ནས། བསོད་ནམས་བཟང་པོ། རྒོད་ཕྲུག་གྲགས་པ་འབྱུང་གནས། མ་ཏི་བཛྲ། ཆེན་པོ་བསོད་བཀྲས། ལྷུན་བདེ་རབ་འབྱམས་པ། དེའི་དབོན་ཐུགས་རྗེ་ལྷུན་གྲུབ། དེའི་དབོན་ཆོས་རྒྱལ་ལྷུན་གྲུབ། དེས་པདྨ་དཀར་པོ་ལའོ། །ལྷོ་གཏེར་སྔ་མའི་བླ་སྒྲུབ་ལ། ཕྱི་གསོལ་འདེབས། ནང་དངོས་གྲུབ། གསང་བ་དྲག་སྔགས་བདེ་གཤེགས་འདུས་པའི་སྐོར་གསུམ་སྣང་བའི་སྔ་མ་གཉིས་མ་འཚལ། ཕྱི་མའི་དབང་གཉིས། ཐེམ་ཅན་ཐེམ་མེད་ཀྱི་ཆོས་སྡེ་ཀུན་ཐོབ་པའི་བརྒྱུད་པ་ནི། ཨུ་རྒྱན་རིན་པོ་ཆེ། ཡེ་ཤེས་མཚོ་རྒྱལ། ཉང་ཉི་མ་འོད་ཟེར། སྲས་འགྲོ་མགོན། ཆོས་སེང་། གྲུབ་ཐོབ་མེ་ལོང་རྡོ་རྗེ། སྲས་ཧ་རི་རྡོ་རྗེ། བླ་མ་བསོད་ནམས་འོད་ཟེར། ཆོས་རྗེ་ནམ་མཁའ་རྡོ་རྗེ། གོང་མ་ཆོས་ཀྱི་གྲགས་པ། རྗེ་བཙུན་མཐུ་སྟོབས་ཞབས། པདྨ་དཀར་པོའོ། །ཡང་ན། སྲས་འགྲོ་མགོན་ནས། མདོ་པོ་རས་པ། གུ་རུ་སངས་རྒྱས། དཀོན་མཆོག་བཤེས་གཉེན། མི་བསྐྱོད་རྡོ་རྗེ། ཡེ་ཤེས་རྒྱལ་མཚན། གུ་ཎ་མངྒ་ལ། ཀུན་དགའ། དོན་གྲུབ་རྒྱལ་མཚན། གོང་མ་ཆོས་ཀྱི་གྲགས་པའོ། །གཏེར་ཁ་དེའི་ཐང་ཡིག་ཐོབ་པའི་བརྒྱུད་པའང་དེའོ། །དེ་ཡང་རྒྱལ་དབང་རྗེས་གསལ་རྗེ་གངས་ཀྱི་ར་བར་གུ་རུ་ཞི་བ་ཞལ་གཟིགས་རྫོགས་པ་ཆེན་པོ་སྙིང་པོར་སྒྲིལ་བ་རྙེད་པ་བདག་གིས་ཡི་གེ་རིས་སུ་བཏབ་པ་པདྨ་སྙིང་ཐིག་དང་། གོང་མ་ཆོས་ཀྱི་གྲགས་པ་ལ་རྒྱ་འདྲེའི་བར་ཆད་མངོན་སུམ་དུ་བྱུང་ནས་ཐུ་བ་ལ། ཉང་ལུགས་ཀྱི་དྲག་པོ་དམར་ཆེན་སྒྲུབས་པས། དང་པོར་སྡིག་པའི་ཆར་བབས། དེའི་རྗེས་སུ་ལྕགས་སྡིག་མགོ་དགུ་གཡག་ཤད་ཙམ་ཞིག་བྱུང་བ་ཕྱག་གིས་འཇུས་ནས། དེ་གུ་རུ་དྲག་པོ་དངོས་སུ་བྱོན་ནས་བྱིན་གྱིས་བརླབས་བར་ཆད་ལས་རྒྱལ་བས་འདིའི་ཆོས་སྐོར་གུ་རུ་ཉིད་ལ་བརྒྱུད་པས་ཆོག་གསུངས། བདག་ཀྱང་རྨི་ལམ་དུ་སྔོན་གྱི་བག་ཆགས་ལས་རྨི་ལམ་དུ་རང་གཟུགས་གུ་རུ་དྲག་པོ་ཉིད་དུ་གྱུར་པ་དང་། ཕྱིས་གཉལ་ཡངས་པ་ཅན་གྱི་ལྗོངས། དཔལ་གྱི་རིའི་ངོགས། རྡོ་རྗེ་གདན་གྱི་གཙུག་ལག་ཁང་དུ་ཡོད་དུས་རྨི་ལམ་དུ་སློབ་དཔོན་ཆེན་པོའི་ཕོ་ཉས་ལུང་སྩལ་རྗེས་སློབ་དཔོན་ཉིད་དྲག་པོ་ཀཱི་ལ་ཡར་གྱུར་པ་མཐོང་བ་ནས་བགེགས་ཀྱི་བར་ཆད་བརྩམས་པ་ཀུན་ཞིའོ། །གཏེར་ཁ་དེའི་རྡོ་རྗེ་གཙུག་ལག་གི་རྒྱུད་ཀྱི་བདེ་མཆོག་དམར་པོ་ཐོབ་པའི་བརྒྱུད་པ། མངའ་བདག་བཅུ་གསུམ་པ་ནས། རིག་འཛིན་ལེགས་ལྡན་པ། ཚེ་བདག་བཀྲ་ཤིས། པདྨ་དཀར་པོའོ།།